นักนิติบัญญัตินานาประเทศ ร่วมประชุมที่กรุงไนโรบี เพื่อเร่งรัดการยับยั้งการทำลายทรัพยากรธรรมชาติ
นักนิติบัญญัติจากนานาประเทศกลุ่มหนึ่งประชุมกันที่กรุงไนโรบี เพื่อเร่งรัดให้บรรดาผู้นำของโลกดำเนินการโดยรีบด่วนเพื่อยับยั้งการทำลายทรัพย
นักนิติบัญญัติเหล่านั้นกล่าวว่า ความเสียหายที่เกิดต่อระบบนิเวศน์อันเป็นผลของการกระทำดังกล่าวทำให้โลกประสพความสูญเสียเป็นมูลค่าปีละหลายล้านล้านเหรียญสหรัฐ นักนิติบัญญัติของ 18 ประเทศ ซึ่งเป็นส่วนหนึ่งของกลุ่มองค์การนักนิติบัญญัติแห่งโลกเพื่อให้สิ่งแวดล้อมสมดุลย์ หรือ GLOBE กำลังตั้งคณะกรรมการเพื่อกำหนดข้อเสนอแนะ เกี่ยวกับนโยบายโดยเฉพาะเจาะจง สำหรับบรรดาผู้นำของโลกเพื่อช่วยเหลือให้พวกเขาเข้าใจถึงความเสียหายระยะยาวอันเกิดจากการทำลายทรัพยากรธรรมชาติ ประธานของคณะกรรมการระหว่างประเทศ เอียนจอห์นสันกล่าวว่าเครื่องมือวิทยาศาสตร์และทางเศรษฐกิจใหม่ๆทำให้นักวิจัยสามารถคำณวนความเสียหายอันเกิดจากการทำลายระบบนิเวศน์ออกมาเป็นตัวเงินที่เที่ยงตรงได้มากขึ้น ผลของการศึกษาวิจัยเมื่อเร็วๆนี้ระบุว่าการทำลายป่าทำให้สูญเสียทรัพยากรธรรมชาติ ปีละสองล้านล้าน ถึงห้าล้านล้านเหรียญสหรัฐและการจับปลามากเกินควรทำให้โลกประสพความสูญสียปีละห้าหมื่นล้านเหรียญสหรัฐแต่เขาแสดงความมั่นใจว่า เมื่อบรรดาผู้นำของโลกมองเห็นบรรดาข้อมูลสถิติที่น่าพรั่นพรึงกอปร์กันไปกับข้อเสนอโดยเฉพาะเจาะจงด้านนโยบายแล้ว ก็คงจะให้ความสนใจประเด็นปัญหาดังกล่าว คุณเอียน จอห์นสันกล่าวไว้ตอนนี้ว่า "เวลากำลังจะหมดลงไปแต่ถ้าเราลงมือดำเนินการ เราจะสามารถแก้ไขเรื่องที่เรากำลังทำลายโลกแต่จะต้องมีกฎหมาย กฎข้อบังคับและจะต้องมีเงินสนับสนุน ผมคิดว่านักการเมือง และสมาชิกรัฐสภารอบโลกจะสามารถสนับสนุนการผลักดันให้ตรากฎหมายซึ่งจะช่วยให้แก้ไขปัญหาดังกล่าวได้" นักนิติบัญญัติเหล่านั้นเสนอแนะว่า ถึงแม้ปัญหาเกี่ยวกับการเปลี่ยนแปลงของสภาพภูมิอากาศจะเป็นข่าวพาดหัวบ่อยกว่าก็ตามแต่วิกฤติกาลอันเกิดจากการที่ระบบนิเวศน์เสื่อมโทรมลงไป เป็นเรื่องที่ต้องแก้ไขอย่างรีบด่วนเช่นกัน คุณบอบ มิลส์ ที่ปรึกษาคนหนึ่งของคณะกรรมการกล่าวว่าการที่ระบบนิเวศน์ที่เป็นป่านั้นกำลังทำลายขีดความสามารถของโลกที่จะชะลอการเปลี่ยนแปลงของสภาพภูมิอากาศเสียด้วยซ้ำไป เขากล่าวว่าบรรดาผู้นำทางแอฟริกา ควรจะอยู่ในหมู่ผู้ที่วิตกห่วงใยเกี่ยวกับข้อเท็จจริงที่คณะกรรมการพบนับตั้งแต่แอฟริกาถูกกระทบกระเทือนจากความเปลี่ยนแปลงของระบบนิเวศน์และการเปลี่ยนแปลงของสภาพภูมิอากาศ นักนิติบัญญัติจากประเทศทางแอฟริกา ที่มาร่วมการประชุมรวมถึงนักนิติบัญญัติจากแอฟริกาใต้แคมเมอรูนและกานา